L 35/16 Službeni list Europske unije 11.2.2015. UREDBE UREDBA KOMISIJE (EU) 2015/210 od 10. veljače 2015. o izmjeni priloga II. i III. Uredbi (EZ) br. 110/2008 Europskog parlamenta i Vijeća o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića ('), a posebno njezin članak 26., budući da: (1) — Jako alkoholno piće dobiveno maceracijom divljih šljiva (Prunus spinosa) u etilnom alkoholu poljoprivrednog podrijetla tradicionalno se proizvodi u Španjolskoj gdje je potrošačima opće poznato pod nazivom ,Pachar4n". Budući da ne postoji kategorija jakih alkoholnih pića koja odgovara piću ,Pachar4n" te kako bi se potrošačima drugih nacionalnosti prenijele jasne informacije i uzela u obzir gospodarska i tržišna kretanja, u Prilog II. Uredbi (EZ) br. 110/2008 potrebno je uvrstiti novu kategoriju pod nazivom ,Jako alkoholno piće aromatizirano divljom šljivom ili Pachar4n". Kako bi se osigurala zaštita potrošača i gospodarskih interesa proizvođača, nova kategorija trebala bi sadržavati tehničke specifikacije temeljene na ocjeni postojećih parametara kakvoće i proizvodnje koji se rabe na tržištu Unije. (2) = S obzirom na ugled pića ,Pachar4an" koje, kako se pokazalo u prošlosti, potrošači spontano povezuju sa Španjolskom, izraz ,Pachar4n" smije se upotrebljavati kao trgovački naziv samo ako je proizvod proizveden u Španjolskoj. Ako je proizvod proizveden izvan Španjolske, izraz ,Pachar4n" smije se upotrebljavati samo kao dopuna trgovačkom nazivu ,Jako alkoholno piće aromatizirano divljom šljivom" te zajedno s naznakom zemlje proizvodnje. (3) — Zemljopisnu oznaku ,Pachar4n navarro", registriranu u Prilogu III. Uredbi (EZ) br. 110/2008 pod stavkom ,Ostala jaka alkoholna pića", trebalo bi premjestiti u kategoriju ,Jaka alkoholna pića aromatizirana divljom šljivom ili Pachar4n" iz istog Priloga. (4) — Uredbu (EZ) br. 110/2008 stoga bi trebalo na odgovarajući način izmijeniti. (5) — Mjere predviđene ovom Uredbom u skladu su s mišljenjem Odbora za jaka alkoholna pića, DONIJELA JE OVU UREDBU: Članak 1. Prilozi II. i III. Uredbi (EZ) br. 110/2008 mijenjaju se kako slijedi: 1. U Prilogu II. iza točke 37. Sloe gin umeće se sljedeća točka 37.a: »37.a Jako alkoholno piće aromatizirano divljom šljivom ili Pachar4n' Jako alkoholno piće aromatizirano divljom šljivom ili Pachar4n jako je alkoholno piće: (a) koje ima prevladavajući okus divlje šljive i dobiveno je maceracijom divljih šljiva (Prunus spinosa) u etilnom alkoholu poljoprivrednog podrijetla s dodatkom prirodnih ekstrakta anisa i/ili destilata anisa; (') SLL 39,13.2.2008., str. 16.